Коми Республикаса Юралысь Вячеслав Гайзер удж серти талун вöлi Сосногорск районын да тшöктiс Коми Республикаса архитектура да стрöитчöм кузя министр Николай Смышляевлы аслыс прöверитны Поляна посёлокысь оланiн фонд.

Тшöктöмсö сетöма сыкöд йитöдын, мый сэтчöс олысьяс норасисны омöль керкаяс вылö. Полянаса 65 пу керка вöлi кыпöдöма 2009 воын Сосногорск районса администрациялöн уджтас серти, медым пöдлавны перспективатöм олан пунктъяс да овмöдны сэтчö пöдлалан посёлокъясысь йöзöс.

Посёлокса оланiнъяс йылысь öнiя серпассö прöверитöм йылысь Н. Смышляев висьталас регионса юрнуöдысьлы талун рытнас «Единая Россия» партия активкöд аддзысьлöм дырйи.